b"\n_START_ARTICLE_\nGinseng\n_START_SECTION_\nEtimologija\n_START_PARAGRAPH_\nAngle\xc5\xa1ka beseda ginseng izvira iz kitajskega izraza r\xc3\xa9nsh\xc4\x93n, kar pomeni \xe2\x80\x98mo\xc5\xa1ka korenina\xe2\x80\x99, kar se navezuje na obliko korenine. Razlika med r\xc3\xa9nsh\xc4\x93n in ginseng se pojavi, ker angle\xc5\xa1ka izgovorjava izvira iz japonskega na\xc4\x8dina branja kitajskih pismenk. Trenutna Japonska beseda iz teh pismenk (ninjin) sicer pomeni koren\xc4\x8dek._NEWLINE_Botani\xc4\x8dno ime Panax pomeni \xe2\x80\x98zdravi vse\xe2\x80\x99 v gr\xc5\xa1\xc4\x8dini in se uporablja za ta rod, ker se je Linej zavedal obse\xc5\xbene uporabe te rastline kot mi\xc5\xa1i\xc4\x8dni relaksant v kitajski medicini.\n_START_SECTION_\nTradicionalna uporaba\n_START_PARAGRAPH_\nKorenine tako ameri\xc5\xa1kega kot Panax (azijskega) ginsenga se uporabljajo peroralno kot adaptogeni, afrodizijaki, stimulansi apetita in pri zdravljenju diabetesa tipa 2. Korenina je najbolj pogosto na voljo v posu\xc5\xa1eni obliki, cela ali pa narezana. V\xc4\x8dasih se uporabljajo tudi manj cenjeni listi ginsenga, prav tako v posu\xc5\xa1eni obliki._NEWLINE_Pogosto ga najdemo tudi v popularnih energijskih napitkih, pod kategorijo \xc4\x8daj. Po navadi je v subklini\xc4\x8dnih dozah in tako nima merljivih zdravstenih efektov. Najdemo ga tudi v kozmeti\xc4\x8dnih izdelkih, vendar s podobnim pomanjkanjem u\xc4\x8dinka. Poznavalci ocenjujejo, da gre za potrato pomembnih rastlin._NEWLINE_Korenina ginsenga se lahko uporablja tudi za juho s pi\xc5\xa1\xc4\x8dan\xc4\x8djim mesom (jed samgyetang).\n_START_SECTION_\nModerna znanost in ginseng\n_START_PARAGRAPH_\nMedicinski efekti ginsenga nedokazani. Ginseng nima znanstveno dokazanih u\xc4\x8dinkov, saj dajejo razli\xc4\x8dne \xc5\xa1tudije nasprotujo\xc4\x8de si rezultate, najverjetneje zaradi \xc5\xa1iroke raznolikosti in razli\xc4\x8dne kvalitete ginsenga, uporabljenega v \xc5\xa1tudijah. Problemati\xc4\x8dno je, da ni velikih visoko kvalitetne \xc5\xa1tudij, ki bi dokazale u\xc4\x8dinkovitost ginsenga._NEWLINE_Ginseng se reklamira kot adaptogen (snov, ki pove\xc4\x8da odpornost telesa na stres). Nekaj in vitro \xc5\xa1tudij je pokazalo antikarcenogene in antioksidativne lastnosti, kljub temu da eksperimenti na \xc5\xbeivalih v prisotnosti stresa dajejo negativne rezultate._NEWLINE_Primerjalna, randomizirana, dvojno slepa \xc5\xa1tudija na Nacionalni avtonomni univerzi Mehike nakazujejo, da bi lahko ginseng bil obetavno prehransko dopolnilo za pove\xc4\x8danje kvalitete \xc5\xbeivljenja. Potrebno pa je omeniti, da so pri tem kar 124 udele\xc5\xbeencev izlo\xc4\x8dili iz \xc5\xa1tudije \xe2\x80\x98zaradi nizke kompliance z zdravljenjem\xe2\x80\x99. Medtem je v kontrolni skupini bilo 164, v ginseng skupini pa 338 udele\xc5\xbeencev, ki so dokon\xc4\x8dali \xc5\xa1tudijo._NEWLINE_Panax ginseng izkazuje zamnj\xc5\xa1anje nekaterih simptomov, povezanih z rakom v \xc5\xbeivalskih modelih \xe2\x80\x93 vseeno pa ta u\xc4\x8dinek pri ljudeh \xc5\xa1e ni dokazan._NEWLINE_Botanik Jonatha Treasure iz United States National Institute of Mental Health sledi napa\xc4\x8dnim informacijam o domnevni interakciji med inhibitorjem monoaminske oksidaze phenalzinom in Panax ginsengom. Te interakcije so bile prvotno omenjene leta 1985 v \xc4\x8dlanku Shader-ja in Greenblatt-a v Journal of Clinical Psychopharmacology. Shader in Greenblatt sta posvetila par vrstic primeru 64-letne \xc5\xbeenske, ki je nedolo\xc4\x8den \xc4\x8das jemala nedolo\xc4\x8deno dozo  prehranskega dopolnila imenovanega \xe2\x80\x98Natrol High\xe2\x80\x99, skupaj z 60\xc2\xa0mg dnevno dozo phenelzina. Dobila je simptome nespe\xc4\x8dnosti, glavobolov in drhtenja. J. Treasure je kontaktiral Natrol in v roku 10min ugotovil da v izdelku sploh ni bilo Panax ginsenga, ampak Sibirski ginseng v subklini\xc4\x8dni dozi skupaj z me\xc5\xa1anico drugih zeli\xc5\xa1\xc4\x8d. Simptomi, ki so bili predvideni kot posledica interakcije z ginsengom, so pravzaprav dobro poznani stranski efekti samega phenelzina, ki se ga daje v visokih dozah. Kljub temu pa je ta zavajajo\xc4\x8d \xc4\x8dlanek bil ve\xc4\x8dkrat citiran v drugih \xc4\x8dlankih, njegove predpostavke pa uporabljene v raznih \xc5\xa1tudijah. Prav tako je naveden v raznih botani\xc4\x8dnih monografijah, npr. pri WHO.\n_START_SECTION_\nGinseng in razmno\xc5\xbeevalna sposobnost\n_START_PARAGRAPH_\n\xc5\xa0tudija Medicinske fakultete Univerze Illionis leta 2002 (objavljena v analih New Yor\xc5\xa1ke akademije znanosti) je odkrila, da na laboratorijskih \xc5\xbeivalih tako azijska kot ameri\xc5\xa1ka vrsta ginsenga spodbuja libido in sposobnost ob\xc4\x8devanja. Ti efekti ginsenga predvidoma ne izvirajo iz sprememb v sekreciji hormonov, ampak gre za direktne u\xc4\x8dinke ginsenozidov na centralni \xc5\xbeiv\xc4\x8dni sistem in gonadna tkiva. Pri mo\xc5\xa1kih ginsenozidi lahko povzro\xc4\x8dijo erekcijo penisa. Ta trditev je v skladu s tradicionalno kitajsko in nativno ameri\xc5\xa1ko uporabo ginsenga. _NEWLINE_Znano je, da ginseng vsebuje fitoestrogene.\n_START_SECTION_\nStranski u\xc4\x8dinki\n_START_PARAGRAPH_\nEn izmed najbolj pogostih stranskih u\xc4\x8dinkov Panax ginsenga je nespe\xc4\x8dnost. Ostali stranski efekti so \xc5\xa1e slabost, driska, evforija, glavoboli, povi\xc5\xa1an ali zni\xc5\xbean krvni pritisk, bole\xc4\x8dine v prsih in krvavitve iz nosu.\n_START_SECTION_\nPreveliko odmerjanje\n_START_PARAGRAPH_\nObi\xc4\x8dajna adaptogena ginsenga (Panax ginseng in Panax quinquefolia) sta splo\xc5\xa1no priznana kot varna tudi v velikih koli\xc4\x8dinah._NEWLINE_Panax ginseng se v kitajski medicini ne priporo\xc4\x8da skupaj z zeli\xc5\xa1\xc4\x8di proti oku\xc5\xbebam, razen \xc4\x8de je pacient precej oslabljen, zaradi skrbi da bi se patogen \xc5\xa1e namno\xc5\xbeil. Zeli\xc5\xa1\xc4\x8darji na Kitajskem so verjeli (v skladu z Xu Dachun-ovim kratkim spisom o ginsengu leta 1757, med vladavino Qing dinastije), da \xc4\x8de apliciramo ginseng kot neko po\xc5\xbeivilo, bomo s tem tudi po\xc5\xbeivili zlobne vplive v telesu. V manj resnih primerih bi tak\xc5\xa1na zgre\xc5\xa1ena terapija povzro\xc4\x8dila, da zlobne sile sploh ne bi ve\xc4\x8d zapustile telesa. V resnej\xc5\xa1ih primerih se ginsenga lahko poslu\xc5\xbeimo, saj je smrt tako ali tako neizogibna.\n_START_SECTION_\nPanax quinquefolius (American ginseng) \xe2\x80\x93 korenina\n_START_PARAGRAPH_\nTa ginseng raste predvsem v ZDA in Kanadi, \xc5\xa1e posebej cenjen pa je v kitajskih skupnostih. Pakiranja so po navadi po ameri\xc5\xa1ko obarvana izrazito rde\xc4\x8de, belo in modro._NEWLINE_V skladu s tradicionalno kitajsko medicino, ameri\xc5\xa1ki ginseng spodbuja Yin in \xc4\x8disti odve\xc4\x8dno Yang energijo iz telesa, torej pomirja telo. Naj bi veljalo da ameri\xc5\xa1ki ginseng spodbuja Yin (senca, mrzlo, negativno, \xc5\xbeensko), vzhodnoazijski pa Yang ( sonce, vro\xc4\x8de, pozitivno, mo\xc5\xa1ko). Razlog najdemo v tradicionalni korejski medicini, ki pravi, da so stvari, ki jih najdemo v hladnih krajih spodbujevalci Yanga in obratno, da sta sili izena\xc4\x8deni. Kitajski/Korejski ginseng raste v severovzhodni Kitajski in Koreji, najhladnej\xc5\xa1em kraju za mnoge Korejce v tistih \xc4\x8dasih. Prvotno je bil ameri\xc5\xa1ki ginseng uvo\xc5\xbeen na Kitajsko preko subtropskega pristani\xc5\xa1\xc4\x8da Guangzhou blizu Hong Konga, zato so zdravniki verjeli, da bi naj bil ameri\xc5\xa1ki ginseng dober za Yin, ker prihaja iz vro\xc4\x8dega podro\xc4\x8dja. Niso pa vedeli, da ameri\xc5\xa1ki ginseng raste v zmerno hladnih regijah. Vseeno pa se \xc5\xa1e vedno korenina klasificira bolj kot Yin, ker proizvaja teko\xc4\x8dine._NEWLINE_Ginseng se nare\xc5\xbee in par rezin se prekuha v vro\xc4\x8di vodi, da nastane dekokt._NEWLINE_Ve\xc4\x8dina severnoameri\xc5\xa1kega ginsenga zraste v kanadskih provincah Ontario in British Columbia in v ameri\xc5\xa1ki zvezni dr\xc5\xbeavi Wisconsin, kot navaja Agrifood Canada. Panax quinquefolius dandanes gojijo tudi na severni Kitajski._NEWLINE_Randomizirana, dvojno slepa \xc5\xa1tudija je pokazala, da ekstrakt ameri\xc5\xa1kega ginsenga zmanj\xc5\xa1a primere gripe med starej\xc5\xa1imi v primerjavi s placebom._NEWLINE_Cenjena aromati\xc4\x8dna korenina spominja na majhen pastinak ki se razveji med zorenjem. Rastlina zraste nekje med 15 in 45\xc2\xa0cm, po navadi s tremi listi, vsak s tremi do petimi kraki, dolgimi od 5 do 13\xc2\xa0cm.\n_START_SECTION_\nPanax ginseng \xe2\x80\x93 Azijski ginseng (korenina)\n_START_PARAGRAPH_\nV skladu s tradicionalno kitajsko medicino Panax ginseng spodbuja Yang energijo, izbolj\xc5\xa1a cirkulacijo, pove\xc4\x8da telesne rezerve, po\xc5\xbeivlja in spodbuja okrevanje po bolezni._NEWLINE_Na voljo je v dveh oblikah:_NEWLINE_-Beli ginseng raste 4-6 let, nato pa je olupljen in posu\xc5\xa1en na vsebnost vode 12% ali manj. Su\xc5\xa1i se ga na zraku, na soncu, zato lahko vsebuje manj terapevtskih u\xc4\x8dinkovin. Nekateri menijo, da encimi v korenini metabolizirajo te sestavine med su\xc5\xa1enjem. Su\xc5\xa1enje na soncu pobeli korenino na rumenkasto belo barvo._NEWLINE_-Rde\xc4\x8di ginseng se pobere po 6ih letih, se ne olupi in je obdelan s paro. Tako dobi rde\xc4\x8dkasto rjavo barvo. Poparitev korenine bi naj spremenila njeno biokemijsko sestavo in prepre\xc4\x8dila metabolizem aktivnih u\xc4\x8dinkovin. Korenine so nato \xc5\xa1e su\xc5\xa1ijo._NEWLINE_Pogosto se marinira v zeli\xc5\xa1\xc4\x8dnem zvarku in s tem postane korenina zelo krhka. Ta oblika ginsenga se tradicionalno povezuje s stimulacijo spolne funkcije in pove\xc4\x8danja energije. Rde\xc4\x8di ginseng se vedno proizvaja iz gojenih rastlin, po navadi iz Kitajske ali Ju\xc5\xbene Koreje._NEWLINE_Leta 2002 je bila narejena dvojno slepa navzkri\xc5\xbena \xc5\xa1tudija korejskega rde\xc4\x8dega ginsenga oz. njegovega efekta na impotenco. Rezultati so povedali, da je lahko u\xc4\x8dinkovita alternativa pri zdravljenju mo\xc5\xa1ke erektilne disfunkcije._NEWLINE_Druga \xc5\xa1tudija je pokazala, da uporaba rde\xc4\x8dega ginsenga zmanj\xc5\xa1a ponovitev gastri\xc4\x8dnega raka v primerjavi s kontrolno skupino._NEWLINE_\xc5\xa0tudija efekta ginsenga na podgane je pokazala, da tako beli kot rde\xc4\x8di ginseng zmanj\xc5\xa1ata verjetnost raka, u\xc4\x8dinek je bil ve\xc4\x8dji pri rde\xc4\x8dem ginsengu._NEWLINE_Falcarinol (17 ogljikovih atomov dolg alkohol z dvema dvojnima in dvema trojnima vezema) je bil izoliran iz korenine rde\xc4\x8dega ginsenga. Dokazano je bilo njegovo delovanje proti raku dojk. Ostali ma\xc5\xa1\xc4\x8dobni alkoholi v ginsengu (panaxacol, panaxydol, panaxytriol) imajo antibioti\xc4\x8dne lastnosti.\n_START_SECTION_\nReference\n_START_PARAGRAPH_\n1.^ a b McElhaney JE et al (2004). \xc2\xbbA placebo-controlled trial of a proprietary extract of North American ginseng (CVT-E002) to prevent acute respiratory illness in institutionalized older adults\xc2\xab. J Am Geriatr Soc 52 (1): 13\xe2\x80\x9319. PMID 14687309.\xe2\x80\x8a_NEWLINE_2.^ Davydov M, Krikorian AD. (October 2000). \xc2\xbbEleutherococcus senticosus (Rupr. & Maxim.) Maxim. (Araliaceae) as an adaptogen: a closer look.\xc2\xab. Journal of Ethnopharmacology 72 (3): 345-393. PMID 6685799.\xe2\x80\x8a_NEWLINE_3.^ Lewis WH, Zenger VE, Lynch RG. (August 1983). \xc2\xbbNo adaptogen response of mice to ginseng and Eleutherococcus infusions.\xc2\xab. Journal of Ethnopharmacology 8 (2): 209-214. PMID 6685799.\xe2\x80\x8a_NEWLINE_4.^ Caso Marasco A, Vargas Ruiz R, Salas Villagomez A, Begona Infante C. (1996). \xc2\xbbDouble-blind study of a multivitamin complex supplemented with ginseng extract.\xc2\xab. Drugs Exp Clin Res. 22 (6): 323\xe2\x80\x93329. PMID 9034759.\xe2\x80\x8a_NEWLINE_5.^ Shin HR, Kim JY, Yun TK, Morgan G, Vainio H (2000). \xc2\xbbThe cancer-preventive potential of Panax ginseng: a review of human and experimental evidence\xc2\xab. Cancer Causes Control 11 (6): 565\xe2\x80\x93576. PMID 10880039.\xe2\x80\x8a_NEWLINE_6.^ [1] Treasure, Jonathan. Medline & The Mainstream Manufacture of Misinformation 2006_NEWLINE_7.^ Stockley, IH (2002), Stockley's Drug Interactions. 6th ed. London: Pharmaceutical Press._NEWLINE_8.^ WHO (1999), \xc2\xbbRadix Ginseng\xc2\xab, in,WHO Monographs on Selected Medicinal Plants, Geneva: World Health Organization, 168-182._NEWLINE_9.^ Hong B; Ji YH; Hong JH; Nam KY; Ahn TYA double-blind crossover study evaluating the efficacy of korean red ginseng in patients with erectile dysfunction: a preliminary report. J Urol. 2002; 168(5):2070-3 (ISSN: 0022-5347)Department of Urology, University of Ulsan College of Medicine, Asan Medical Center, Seoul, Korea_NEWLINE_10.^ de Andrade E; de Mesquita AA; Claro Jde A; de Andrade PM; Ortiz V; Paranhos M; Srougi MStudy of the efficacy of Korean Red Ginseng in the treatment of erectile dysfunction. Sector of Sexual Medicine, Division of Urological Clinic of Sao Paulo University, Sao Paulo, Brazil._NEWLINE_11.^ http://www.umass.edu/cnshp/faq.html_NEWLINE_12.^ http://www.aafp.org/afp/20031015/1539.html_NEWLINE_13.^ http://www.itmonline.org/arts/ginseng.htm_NEWLINE_14.^ Chinese Herbal Medicine: Materia Medica, Third Edition by Dan Bensky, Steven Clavey, Erich Stoger, and Andrew Gamble 2004_NEWLINE_15.^ Hong B, Ji YH, Hong JH, Nam KY, Ahn TY. (2002). \xc2\xbbA double-blind crossover study evaluating the efficacy of Korean red ginseng in patients with erectile dysfunction: a preliminary report\xc2\xab. Journal of Urology 168 (5): 20\xe2\x80\x9321. PMID 12394711.\xe2\x80\x8a_NEWLINE_16.^ Suh SO, Kroh M, Kim NR, Joh YG, Cho MY. (2002). \xc2\xbbEffects of red ginseng upon postoperative immunity and survival in patients with stage III gastric cancer.\xc2\xab. American Journal of Chinese Medicine. 30 (4): 483\xe2\x80\x9394. PMID 12568276.\xe2\x80\x8a_NEWLINE_17.^ Yun TK, Lee YS, Lee YH, Kim SI, Yun HY (2001). \xc2\xbbAnticarcinogenic effect of Panax ginseng C.A. Meyer and identification of active compounds.\xc2\xab. Journal of Korean Medical Science 16 (S): 6\xe2\x80\x9318. PMID 11748383.\xe2\x80\x8a_NEWLINE_18.^ fatty alcohols and aldehydes_NEWLINE_19.^ fatty alcohols and aldehydes_NEWLINE_20.^ TDEC: DNH: Ginseng Program_NEWLINE_21.^ Care and Planting of Ginseng Seed and Roots_NEWLINE_22.^ Winston, David & Maimes, Steven. \xe2\x80\x9cAdaptogens: Herbs for Strength, Stamina, and Stress Relief,\xe2\x80\x9d Healing Arts Press, 2007"